कानपुर. कभी भाजपा के थिंक टैंक रहे गोविंदाचार्य ने नरेंद्र मोदी के पाक दौरे को लेकर तंज कसा है। उन्होंने कहा, ‘पीएम मोदी आतंकवाद और पाकिस्तान के खिलाफ काम करके दिखाएं। दाऊद इब्राहिम के भारत प्रत्यर्पण की संभावनाएं बढ़ाएं। यह दौरा राजनीतिक उद्देश्य के बिना नहीं रहा होगा। पाक में उनकी क्या-क्या हुईं, इसकी जानकारी कुछ दिनों में छन-छन कर सामने आएगी।’ उन्होंने ये बातें शनिवार को कानपुर में एक निजी कार्यक्रम में कही।
राजनीतिक पार्टियों की कार्यशैली पर चिंता जताते हुए गोविंदाचार्य ने कहा कि पिछले दिनों सदन में व्यवहार वार्ता का स्तर कम हुआ, जो चिंता की बात है। राजनीतिक मुद्दे को न्यायलय से सुलझाने की कोशिश और न्यायलय से संबंधित मामलों में दावपेंच की कोशिश करना लोकतंत्र के लिए घातक है। उन्होंने कहा कि सत्तापक्ष और विपक्ष दोनों को धैर्य रखने की कोशिश करनी चाहिए।
बुंदेलखंड में सूखे की स्थिति पर बोले गोविंदाचार्य
बुंदेलखंड में सूखे की स्थिति पर बोलते हुए उन्होंने कहा कि इसकी सबसे बड़ी वजह है, पेड़ों का काटना और गोवंश का खत्म होना। पहले एक व्यक्ति पर एक गोवंश थी, लेकिन वर्तमान में सात व्यक्ति पर एक गोवंश है। पेड़-पौधे लगातार कट रहे हैं, जिसकी वजह से प्रकृति का संतुलन बिगड़ गया है। ऐसे में लोगों को पेड़ लगाना और गोवंश बढ़ाना जरूरी है।
hin_Deva hin_Deva hin_Deva hin_Deva